est.hu : Kiállítás : Hírek : November végén bezár a Néprajzi Múzeum
A Néprajzi Múzeum Kossuth téri épülete
A Liget Budapest projekt keretében, az Ötvenhatosok terén található jelenlegi parkoló helyén épülő új múzeum építése a tervek szerint 2019 augusztusában zárul, így a közönség előtt 2020-ban nyílhat meg az épület. A Néprajzi Múzeum "forró ősszel" készül búcsúztatni jelenlegi otthonát, majd többek között vándorkiállításokkal, virtuális tárlatokkal és városi "laborokkal" lesznek jelen.
Az új múzeum fogadótere belépő nélkül is látogatható lesz, itt többek között étterem, kávézó, "kerámiatér", azaz a múzeum gyűjteményéből ízelítőt adó látványfal várja majd a betérőket. Az épületben helyet kap egy gyerekmúzeum, modern könyvtár, archívum, konferenciaterem, valamint 2500 négyzetméternyi időszaki és 3000 négyzetméternyi állandó kiállítási tér.